TASEKLA (SIWEL) —Asefru-agi, «Anda-tt TEEZIBT» yura-t umedyaz-acennay Lwennas Maetub, icna-t-id d tizlit di tesfift « Au nom de tous les miens » i d-yeffYen deg useggas 1997. D tizlit yettwassnen aṭas sYur acennay-agi imi heddṛen akk medden fell-as, aṭas i wumi teejeb nezzeh.
Ihi, deg usefru-agi, itterra-d umedyaz iman-is d usfih, d unguf neY d ccmata gar wid t-icban. Iqqaṛ-d akk ayen n dir i keṛhen yimdanen d wayen akken ur ilaq ara yakk ad ittwaxdem.
Syinn, ad nfaq d akken annect-agi i nettwali Yer kra yimdanen, d netta i yesean azal di kra n teswayin, d netta i wumi ssalayen ccan. D yiwen seg waṭṭanen n tmetti i Yef d-yewwi Lwennas awal deg tmedyazt-is.
Acewwiq
Yak nnan: telha nniya
D lḥila n ṣṣfa
Bab-is, xas yeYli, ad yekker
Te ak udem i taggara
Te ṛebbi lqima
Winn -isean ur inegger
Nekk ay atma ur iyi-tehwa
Armi d-nemseggra
I d-yendeh s yisem-iw liser
Asefru-agi ibeddu-d s yifyar-agi d-nsers dagi ufella. IbYa umedyaz ad ilin d tazwert i wayen ara d-yini yakk deg usefru ines, s yis-sen ara ikcem deg usentel. Ittmeslay-d Yef xayen akk ilhan di nniya, am deg wayen ieeddan am deg wayen d-iteddun.
Yak nnan: telha nniya
D lḥila n ṣṣfa
Bab-is, xas yeYli, ad yekker
Issexdem tanfalit « yak nnan » i wakken ad d-yini d aken d annect-a ittwalin yimdanen, d annect-a i d-nnan wat zik Yef nniya akked wayen i yelhan deg-s ladYa ṣṣfa akked tnekkra yall mi ara yeYli umdan. Ad nger tamawt belli awal illa-d Yef yizri d wayen ssnen yimdanen Yef nniya.
Tettak udem i taggara
Tettṛebbi lqima
Winn tt-isean ur inegger
IIhi yuYal umedyaz ittmeslay-d Yef wurmir, neY ayen d-iteddun, abeeda taggara icebḥen. Am winn ara ak-ikksen aYilif mi ara ak-yini : « Winn tt-isean ur inegger », acku imdaden akk ur bYin ara ad negren. BYan akk ad d-ttwabedren, bYan akk ad ddren deg wulawen n wiyaḍ xas ma mmuten. Ihi dagi amedyaz iṛgem-asen i wat nniya tudert nniḍen akked lqima yugaren deffir lmut nsen.
Nekk ay atma ur iyi-tehwa
Armi d-nemseggra
I d-yendeh s yisem-iw liser
Dagi i yegzem Lwennas amrar segmi t-yesseYzef. YuYal ittmeslay-d Yef yiman-is i yufan liser asmi i d-yemseggra akked nniya. Da netta, issexdem tanfalit « indeh-d s yisem-iw » akken ad d-iglem amek i d-ldin fell-as tewwura Yer wayen ilhan.
IbYa si tama nniḍen ad d-ijbed tameẓẓuYt n wid, am netta, i yeğğan nniya i wakken ad ten-isselheḍ s wawal-is, i wakken daYen ad lḥun akken deg ubrid n liser beṛṛa n win n nniya.
Izli amenzu
Anda-tt teezibt ur neṛdiḥ
NeY asebsi ur nendiḥ
S Lḥesnawi d Leenqa
SelseY-as i lYerḍ jjiḥ
Ass-a a d-tettiqsiḥ
Tedwilt-nni ur ṛğiY ara
Yak nnan: leemeṛ yerbiḥ
Bnadem ur neqbiḥ
D lweqt ad niqbiḥ tura
Γer tḥeṛci ad d-ncerreg ttriḥ
Ad asen-neḍlu amsiḥ
I wid isburren nniya
Wagi d izli amezwaru n tezlit. Deg-s ara d-iban yilYi n usefru, yerna deg-s daYen ara d-yefk umedyaz tamuYli talqayant tamezwarut Yef wayen d-yebda di tezwart ines. Nniya-nni i yeğğa di tezwara, ad d-yini ayen tura i tt-yeğğa ad yernu ad d-yeglem ayen i t-issawḍen Yer ubrid-agi amaynut i d-yewwi.
Gar yimdanen akk ukkud ara d-yeddu umedyaz, llan yieziben neY tiezibin i d-yejbed dagi srid Yer tezlit-is.
Anda-tt teezibt ur neṛdiḥ
NeY asebsi ur nendiḥ
S Lḥesnawi d Leenqa
Ittmeslay-d ladYa Yef yimeawazen ar sḥuṛ, wid yessedhay uẓawan alamma d tisselbi, wid yeṛdaḥen s Lḥesnawi akked Leenqa, wid daYen iseeddayen uḍan nsen seg usebsi Yer wayeḍ. Idda-d akkid-sen akken ad icrek yid-sen tameddurt akked tmuYli nsen, yerna ad ibded Yer-sen imi ula d netta akken i iga.
Syinn yeqqel iheddeṛ-d Yef wayen t-issagaden d wayen i yis ittqabal yir tiswayin. Inna-as deg wawal-is:
SelseY-as i lYerḍ jjiḥ
Ass-a a d-tettiqsiḥ
Tedwilt-nni ur ṛğiY ara
Imi ala jjiḥ i asen-d iggran i yimdanen t-icban mi ara d-tettiqsiḥ yir taswayt, mi ara ten-id-teḥṛes yir tedwilt, ulayYer amennuY, ulayYer ssbeṛ, ulayYer nnif. Ala jjiḥ kan i d-yeggran ad yefru yis-s umdan timsal-is, acku s jjiḥ, ayen i as-ihwan ad t-ixdem, ayen i as-ihwan ad yaweḍ Yer-s.
Syin, ad ixdem ugar waya, ad isenned Yer yiwen n yinzi yettwassnen mliḥ deg yidles aqbayli, abeeda « Leemeṛ yerbiḥ bnadem ur neqbiḥ » i wakken ad iserreḥ yakk i tmasit (responsabilité) ines, ad yeğğ Yer deffir ayen t-icudden Yer tmetti akked wayen i t-yurzen deg-s.
Imdaden iban ad uYalen ad t-ttwalin s yir tamuYli, ad t-keṛhen, ur t-ttamnen ara. D annect-n ara ismeYṛen tiḥḥeṛci ines. Ad yuYal ad d-izzi, di taggara, Yef wid isean nniya i wakken, s jjiḥ-is, ad asen-ikkes ayen akken ibYa neY ad iefes deg yizerfan nsen i wakken ad issemYer ayla-s akken i as-yehwa.
Izli wiss sin
S rrba i d iyi-ssrebḥen
Idim yemmaren
D aneeyab ttwargameY
Ṣedden lerbug akk celxen
Ula i d iyi-d-yeṭṭfen
Deg uḍṛef n ugni n yiseY
Allen n zik yettneḥcamen
Ur ttadrent dayen
Xas ma zdat wi ttqadaṛeY
Tagmat ad as-rrẓeY ifadden
Ad as-gerrzeY lekfen
Deg uzabuq ad as-serrḥeY
Ikka-d Lwennas di tmeddurt seg waṭas n yir tiswayin i ibeddlen tudert-is. Aṭas n tikkal i deg yettwet yerna gaddac i yuḍen. Ihi dagi, imi d-yerra iman-is deg umur n ccmata, issexdem rrba-nni yakk i d-iYlin fell-as, idammen-is yemmaren akked yir leeyub i d-yeggran di tfekka-s i wakken ad d-issebded yis-sen tamuYli-agi ines tamaynut.
Γef waya i d-as-yenna:
S rrba i d iyi-ssrebḥen
Idim yemmaren
D aneeyab ttwargameY
Maci kan d rrba i d-iYlin fell-as, d idammen-is i yemmaren neY d leeyub i as-d-iggran, lameena yerna rregmat s ufella. Ittwet di tfekka-as yerna yettwajṛeḥ deg wul-is. Ihi, issenfalay-d abeeda urfan ines mgal ayen yakk i yeeeddan fell-as. IbYa daYen ad isfeḍ Yer-sen jjiḥ-is. D imi ara icerreg akk lerbug i t-yeṭṭfen Yer tmetti neY Yer yiseY, ladYa mi d as-inna:
Ṣedden lerbug akk celxen
Ula i d iyi-d-yeṭṭfen
Deg uḍṛef n ugni n yiseY
Syinn daYen, am deg yizli amenzu, ad ixdem ugar mi ara yekkes akk leḥya seg yiman-is. Γef waya, ad yuYal ur issadar ara akk allen-is am zik-nni zdat winn i yettqadaṛ ama d imeqqṛanen, ama d alag-is, ama d imawlan-is…, abeeda mi as-yenna:
Allen n zik yettneḥcamen
Ur ttadrent dayen
Xas ma zdat wi ttqadaṛeY
Yerna-d syinn kra yifyar nniḍen i deg i d-yessenfal daYen ayen n dir ara yexdem. Awala-agi aneggaru, isea aṭas n yinumak akken d-qqaṛen yimdanen. Yall yiwen amek d-issefhem acu i yebYa ad t-id-yini umedyaz.
Tagmat ad as-rrẓeY ifadden
Ad as-gerrzeY lekfen
Deg uzabuq ad as-serrḥeY
S tmuYli tamezwarut, ad d-nefhem d akken, amedyaz ad isres seg yiri-s tagmat, ad yuYal am akken ur ittamen ara akk yis-s imi netta ur isei ara gma-s. Ad ittmuqul kan amek ara tt-yerreẓ neY ad tt-isfeḍ seg wulawen i wakken ad d-ggrin yimdanen akk d iwḥiden am netta. Yall winn isean gma-s ad t-inkeṛ, ad t-ideqqeṛ am akken ur t-id-sein ara yakk yimawlan-is.
Amedyaz ibYa ad ixdem annect-a acku tagmat d yiwen n uzamul seg yizumal n yiseY akked nnif akked niyya. Segmi akken i yeğğa nniya, ad yeğğ akk ayen d-teğğa.
Illa unamek nniḍen i d-ttadren yimdanen, nsell-as s waṭas Yer yilmeẓyen akked yimeawazen ar sḥuṛ. Qqaṛen-d d akken awal-agi igellem-d deg-s umedyaz amek ttkeyyifen yimdanen. Ad issefruri iferr n ccemma, syinn ad t-yerr di lkaYeḍ amellal (i wumi iqqar dagi lekfen acku d amellal daYen), dYa mi ara t-ikeyyef, amzun akken ikcem di tudert nniḍen neY d azabuq i t-yewwin mbaeid Yef tillawt.
Di tidet, ur nezṛi ara anwa i d anamek n tidet i yebYa ad t-id-issiweḍ umedyaz. A wi yufan di sin yinumak ṣeḥḥan, axateṛ nessutur akk assad yili usefru isea aṭas n yinumak deg yiwet n tikklet. D annect-n i as-yettaken azal i usefru neY i tutlayt i deg yettwura.
Izli wiss kṛad
Ṣṣifa n leḥbab ad tt-beddleY
S tḥeṛci ad tt-jeggreY
S tumlilt tmenqas-iw
Bu ttrika Yeṛ-s ad senndeY
Ma d wayeḍ ad t-ḥeqṛeY
Xas yefruri-d seg uzaṛ-iw
Γer Rebbi, afus ad t-id-kkseY
Aḥezzeb ad t-nefḍeY
Ad t-nfuY seg yidisan-iw
At zzuṛ, ad ten-id-necdeY
S yis-sen ad nefḍeY
Widen ur icekkeb lYerḍ-iw
Ibeddel yidis n tmuYli n umedyaz deg yizli-agi. Segmi yella ittmeslay-d Yef tudert-is netta akked wayen ara ibeddel akk deg yiman-is, yeqqel tura Yer tmetti akked umkan-is gar yimadanen d wayen ara ixdem gar-s akkid-sen.
Am akken d-yemmeslay Yef tegmat, dagi ad d-izwir seg yimdukkal-is neY si tdukkli s umata. Ihi, ad yuYal ad yeğğ tadukkli, ad ideqqeṛ akk imeddukkal-is, ad ikkes nniya i yesea Yer-sen. Syinn ad d-tegri ala tiḥeṛci akked tmenqas. Inna-as:
Ṣṣifa n leḥbab ad tt-beddleY
S tḥeṛci ad tt-jeggreY
S tumlilt tmenqas-iw
Ad yeğğ akk imeddukkal-is iqdimen, ad ten-id-ibeddel s wiyaḍ, s yimdanen i ten-yifen neY wid i Yer ara yaf ayen ilhan d wayen t-iseeden.
Imdanen-agi i Yer ara yezzi d wid isean ttrika neY idrimen axater d nitni ara yaf asmi ara ixaṣṣ, d nitni ara as-d-ifken asmi ara yeḥwiğ asuṛdi. Ma d leḥbab-is, xas ammer ah-at ttilin-as neY twacult-is, ad asen-ibru acku ur yelli kra ara d-irbeḥ sYur-sen.
Syinn ad d-yaf iman-is umedyaz ala Yef yiman-is kan yerna ala i yiman-is kan. Ur d-uclie deg yiwen, ur as-d-tuqa lmeena di kra nniḍen ixḍan taqeṛṛuct-is. Ad yidir tudert-is s tḥeṛci akked tmenqas, ad d-issukkes iman-is seg wakken akk yella zik-nni i wakken ayen akk ur izmir yakan ad t-ixdem, tura ad as-yizmir. Ad iteddu kan deffir lYeṛḍ-is alamma yewweḍ Yer-s.
Γef wannect-a, d-ikkes afus-is si Rebbi, acku tikkwal d tagdi n Rebbi i d-ittaṭṭafen amdan ur ixeddem ara ayen i Yer t-issendeh yiman-is. D tagdi n Rebbi i yessawaḍen amdan ad issusem tikkwal, ad yeğğ si lḥeqqiq i wakken ad yili lḥeqq n wayeḍ. D acu kan, dagi, amedyaz i ur ittḥezzib ara yakk i tigi, ad teddu kan deffir lebYi-s.
Yerna, ad d-inced Yer Yur-s ala wid ara t-ieiwnen ad yaweḍ sani yettnadi. abeeda at zzuṛ neY imdanen issawalen tikerkas, wid iteffren tidet i wakken d awal nsen kan ara ieeddin, neY d ayen bYan kann ara yilin ledYa ma yella tidet-nni yellan ur teddi ara akkid-sen.
At zzuṛ, ad ten-id-necdeY
S yis-sen ad nefḍeY
Widen ur icekkeb lYerḍ-iw
Izli wiss ukkuẓ
D usfih i yesburren ṛṛxa
Yeḍsan af lḥeṛma
I iferrun tilla ass-agi
D ungif yeččan deg uYenja
UYur d-teggra tYawsa
Af yiderman a d-ittṛayi
Taddert mi ara tḥemmel zzayla
Seg yimezwura
I as-d-ttḥuccun mebla acetki
Ma tesseeteb-ik tmara
Zuf beddel tama
Tettuḍ amek iga yiḍelli
Ha-t-ah yizli izaden akk deg usefru-a, acku dagi ibeddel akk umedyaz tamuYli ines akked yidis-is. Ittmeslay-d tura Yef wayen t-iqeṛḥen s tidet akked wayen i Yef i t-iYaḍ lḥal di tmetti. Limmer ad nessikked akken ilha yakk asefru-agi amek i iga, ad nwali d akken armi d taggara-agi i d-iqqaṛ ayen i as-yersen Yef wul akked wayen i t-issawḍen yakk ad yaru asefru ines. Timsal-agi t-iqeṛhen d tid nettwali si tama Yer tayeḍ di tmetti.
D usfih i yesburren ṛṛxa
Yeḍsan af lḥeṛma
I iferrun tilla ass-agi
D ungif, amdan-nni ur nga leqdeṛ i yima-is, d winna i Yer d-iggra udebbeṛ, d netta ah-at i d ameqṛan n taddert, d netta i bab n ṛṛay i ttabaeen akk yimdanen. Ay akken d-inna ad xedmen.
Tamawt kan d akken amedyaz isseqdec tanfalit « Ičča deg uYenja », acku di tmeYṛa, neY deg yimensi n yieeğğalen, učči seg uYenja d leib ameqqṛan. Am akkenni winn ara yeččen seg uYenja, d ccyaḍ i icaḍ neY ur issin ara ilugan n yimensi neY n lmakla. IbYa ad aY-d-issiweḍ umedyaz tikti ines Yef yimdanen-agi i iteṭṭfen ṛṛay, amek gan d wamek i ten-ittwali, abeeda d wid ur neswi ara yakk, neY d wid ur nesei ara yakk azal.
D tigi i d timsal i t-iqeṛṛhen. D annect-a yakk i iswi n usefru-agi. D acu kan, maci d tiḥḥeṛci nsen i yessawḍen imdanen-agi ad ṭṭfen ṛṛay neY ad debbṛen, neY d tamussni i izaden Yer-sen. D agdud s yiman-is, i mezdaY n taddert, neY d timetti s umata i asen-ifkan azal. Isseqdec da netta yiwen n yinzi yettwasnen deg yidles aqbayli:
Taddert mi ara tḥemmel zzayla
Seg yimezwura
I as-d-ttḥuccun mebla acetki
D imdanen s yiman nsen, d nitni i yessulin ccan n wungifen, i yefkan azal i wasfihen. D nitni i yerran amusnaw di rrif, d nitni i yessawḍen amdan ilhan ad iezel iman-is acku ur izmir ara ad ihdeṛ zdat wid i wumi Yezzif yiles.
Ihi akk i Yef i d-yemmeslay umedeyaz si tezwara, ur yelli ara d ayen i yebYa ad t-ixdem netta. Iwwi-t-id kan d awal Yef yimdanen-agi ur nesei iseY wala nniya, yerna d nitni i yuYalen d iqeṛṛa Yef ugdud.
Di teswayt am tagi, winn ifehmen neY winn isean allaY-is yers, ur izmir ara ad iqabel imdanen-agi. Ur izmir ara ad d-isres azal-agi i asen-tefka tmetti. Teggra-d kan i umdan ad yinig ad ibeddel tama, ad iṛuḥ anda akken maci d lbaṭel i yeṭṭfen ṛṛay.
Ma tesseeteb-ik tmara
Zuf beddel tama
Tettuḍ amek iga yiḍelli
Tamsirt
Tamsirt i ilaq ad tt-iṭṭef umdan seg usefru-a d tamsirt ẓẓayen aṭas. Ayen i Yef i d-yewwi Lwennas awal dagi, d yiwen n waṭṭan ameqqṛan i yellan di tmetti. Mi ara yili yir bnadem i wumi teggen medden ccan, yerna d amdan bu yiseY i tterran di rrif.
Ihi, amedyaz inna-d akk ayen xeddmen yimdanen-agi, usfihen-agi, ineggura-agi di tmetti. Ihdeṛ-d yakk Yef txidas nsen akked tmenqas nsen akked wayen sean diri-t. Iglem-d daYen amek ttwalin ddunit d wayen bYan ad awḍen Yer-s.
Syin, isummel-d d akken maci d nitni i yewwḍen sani wwḍen, maca d timetti s yiman-is i ten-irefden. Rran ayen n dir ilha, syinn rran ayen ilhan diri-t. Am akken i as-yenna Mulud Zedek deg wawal-is:
Ilha wayen ilhan
Diri-t wayen n dir
Ma diri ayen ilhan
Ad ilhu wayen n dir
Tazemmurt ittewten, d nettat i ifkan afu i tqabact. Aṭas n yiYeblan neY n waṭṭanen, d timetti i ten-id-iwwin i yiman-is, d nettat i ten-id-iqnen i yiri-s. D nettat i yerran deg yidis ayen yelhan deg-s i wakken ad yeggri kan wayen n dir.
Imdanen ilhan, wid isean azal akked yiseY, ah-at ur d-ttbanen ara akk. D widak-nni kan tt-isserkayen i d-ittbanen, d nitni i iqeddcen, d nitni i yettwassnen, d nitni yuYalen ferrun timsal s ṛṛay nsen uzlig.
A wi yukan, yall taYawsa ad teqqel s amekkan-is. D amusnaw ara yemmlen abrid i watma-s, d aḥeddad n wawal ara iḍebbṛen Yef yimdanen, d bu yiseY ara nesbedd ad iḥkem, d bu nniya ara neg d amalal ad t-namen, acku d nitni d tidet i yessnen d acu d yewwi lḥal. Am akken as-yenna:
D winn i neqqcen tibḥirt
I yezṛan akal amek iga
Ma d amdan n dir, ilaq ad as-nemmel anda akken isxaṣṣ. Ur ilaq ad as-neg ccan, ur ilaq ad nesxaṣṣ di lqima-s. Am netta am yimdanen nniḍen, ayen i deg yessen, ad as-nefk udem, ma d anda ur yessin, ilaq ad as-nwahhi abrid n ṣṣwab.
Ay ansi d-yessawel lḥeqq
Abrid-is ad iyi-yawi
Tuggra
Limmer maci d imezwura, ur ttilin yineggura. Asentel-agii, aṭas n yinazuṛen i icnan fell-as am Mulud Zedek, Sliman Eazem neY Lewnis At Mengellat… D acu kan, Lwennas Maetub, ixtaṛ ad d-yerr iman-is deg umekkan n yir imdanen-agi i wakken d isseqdec tazmert n wawal-is deg uglam n tikta-agi tiberkanin.
Imdanen akk Yilen d akken di tezlit-agi, Lwennas yuYal d yir amdan, d ccmata neY d usfih. D acu kan, amdan ilaq ad ifhem timsal. Mi d-yerra i yerra iman-is akka umedyaz, maci i wakken ad issiweḍ imdanen ad xedmen am netta, maci i wakken i infeḍ iseY akked nniya, maci i wakken ad ibru i tjaddit, lameena isea deg wallaY-is d akken ala s wannect-a ara d-ijbed tameẓẓuYt n yimdanen i wakken ad as-iḥessen.
Ihi Lwennas ur ibri i nniya, ur ikkes leḥya, ur ideqqeṛ imeddukkal, ur ittekka Yer bu ttrika, ur iḥqiṛ igellil, ur d-ikkis afus-is si Ṛebbi, ur… Annect-a yakk maci d netta i t-ixeddmen. Maca wid t-ixeddmen, ḍemeen d akken yis-s ara alin…
Tenemmirt nwen
Nessaram teejeb-awen-d tedlist-a
Ceyyeet-d tuzinin, tamiwin akked yisteqsiyen nwen Yer:
Tasekkla Taqbaylit
Wal-it aḍris-agi di PDF :
Mesṭafa Kamal At Remḍan
SIWEL 101327 Mar 17
kab_Latn kab_Latn kab_Latn kab_Latn kab_Latn kab_Latn kab_Latn kab_Latn mri_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn azj_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn azj_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn luo_Latn